b'\n_START_ARTICLE_\nNashvillen taistelu\n_START_SECTION_\nTaustaa\n_START_PARAGRAPH_\nKenraali William Tecumseh Sherman oli hy\xc3\xb6k\xc3\xa4nnyt kev\xc3\xa4\xc3\xa4ll\xc3\xa4 1864 Tennesseest\xc3\xa4 Atlantaa kohti. H\xc3\xa4n valtasi kaupungin syyskuussa. Sherman ei kuitenkaan pystynyt tuhoamaan alueella operoinutta etel\xc3\xa4valtioiden armeijaa, jota johti Hood. Shermanin yhteydet tukialueelle pohjoiseen olivat pitk\xc3\xa4t ja niiden suojaaminen vaati paljon joukkoja. Shermanin tilanne muuttui huonommaksi, kun Hood p\xc3\xa4\xc3\xa4tti hyl\xc3\xa4t\xc3\xa4 kaikki logistiset k\xc3\xa4sitykset, luikahti Shermanin selustaan ja l\xc3\xa4hti etenem\xc3\xa4\xc3\xa4n luoteeseen kohti Chattanoogaa. Jonkun aikaa Sherman seurasi Hoodia pohjoiseen, mutta lopulta h\xc3\xa4n irrotti joukoistaan Cumberlandin armeijan Hoodin seuraamiseksi. Cumberlandin armeijaan kuului 62 000 miest\xc3\xa4 ja sit\xc3\xa4 komensi kenraali Thomas._NEWLINE_Hoodin tavoitteena oli saada koko Shermanin armeija seuraamaan, joten h\xc3\xa4n ei onnistunut tavoitteessaan. Sen sijaan Sherman sai edet\xc3\xa4 vapaasti Atlantasta kaakkoon, kun Hood oli hyl\xc3\xa4nnyt t\xc3\xa4rkeimm\xc3\xa4n sotan\xc3\xa4ytt\xc3\xa4m\xc3\xb6n. Tilanteessa siis vastakkain olleet armeijat liikkuivat vastakkaisiin suuntiin: Hood luoteeseen ja Sherman kaakkoon.\n_START_SECTION_\nTaistelu\n_START_PARAGRAPH_\nThomas keskitti p\xc3\xa4\xc3\xa4voimansa Nashvilleen. Hood oli ryhmittynyt kaupungin etel\xc3\xa4puolelle. Nashvillen taistelu alkoi 15. joulukuuta noin kello 10 aamulla, kun pohjoisvaltioiden joukot hy\xc3\xb6kk\xc3\xa4siv\xc3\xa4t Hoodin vasenta siipe\xc3\xa4 vastaan. My\xc3\xb6hemmin iltap\xc3\xa4iv\xc3\xa4ll\xc3\xa4 Hoodin keskusta joutui vet\xc3\xa4ytym\xc3\xa4\xc3\xa4n taaksep\xc3\xa4in sit\xc3\xa4 vastaan suunnatun hy\xc3\xb6kk\xc3\xa4yksen tielt\xc3\xa4. Pohjoisvaltioiden joukot kiersiv\xc3\xa4t Hoodin vasemman sivustan taakse 16. joulukuuta puoleen p\xc3\xa4iv\xc3\xa4\xc3\xa4n menness\xc3\xa4. Iltaan menness\xc3\xa4 Hoodin vasen siipi ly\xc3\xb6tiin taistelussa ja h\xc3\xa4n joutui vet\xc3\xa4ytym\xc3\xa4\xc3\xa4n taistelukent\xc3\xa4lt\xc3\xa4._NEWLINE_K\xc3\xa4yt\xc3\xa4nn\xc3\xb6ss\xc3\xa4 Thomas tuhosi taistelussa Hoodin huonosti huolletun armeijan.\n_START_SECTION_\nSeuraukset\n_START_PARAGRAPH_\nHoodin armeijan tuhoaminen varmisti Georgiassa operoineen Shermanin armeijan yhteydet luoteeseen ja Sherman saattoi edet\xc3\xa4 Georgiasta vapaasti kohti pohjoista.'